ผลการรวมคะแนน การเลือกตั้ง ส.ส.เขต 8 จังหวัดเชียงใหม่ (ใหม่) อย่างไม่เป็นทางการ
ผลการรวมคะแนน การเลือกตั้ง ส.ส.เขต 8 จังหวัดเชียงใหม่ (ใหม่)อย่างไม่เป็นทางการ..//ผลการรวมคะแนนการเลือกตั้งสมาชิกสภาผู้แทนราษฎรใหม่ ของเขตเลือกตั้งที่ 8 จังหวัดเชียงใหม่อย่างไม่เป็นทางการ ผู้สมัครพรรคอนาคตใหม่มีคะแนนนำมาเป็นอันดับ 1..//         จากการเลือกตั้งสมาชิกสภาผู้แทนราษฎร เขตเลือกตั้งที่ 8 จังหวัดเชียงใหม่ ใหม่ แทนนายสุรพล เกียรติไชยากร ผู้สมัครสมาชิกสภาผู้แทนราษฎร เขต 8 พรรคเพื่อไทย ที่ถูกสำนักงานคณะกรรมการการเลือกตั้งให้ใบส้ม และได้จัดให้มีการเลือกตั้งใหม่เมื่อวันที่ 26 พฤษภาคม 2562 ที่ผ่านมา ปรากฎว่าผลการนับคะแนนจาก 377 หน่วยเลือกตั้ง ของเขตเลือกตั้งที่ 8 จังหวัดเชียงใหม่ นางสาวศรีนวล บุญลือ ผู้สมัครส.ส.จากพรรคอนาคตใหม่ หมายเลข 9 ได้คะแนน 75,891 คะแนน ทำให้มีผลคะแนนมาเป็นอันดับ 1 ขณะที่นายนเรศ ธำรงทิพยคุณ ผู้สมัครส.ส.จากพรรคพลังประชารัฐ หมายเลข 4 ได้คะแนน 27,861 คะแนน มีผลคะแนนมาเป็นอันดับ 2           สำหรับ เขตการเลือกตั้งที่ 8 จังหวัดเชียงใหม่ มีจำนวนผู้มีสิทธิ์เลือกตั้ง รวม 4 อำเภอ 163,343 คน มีผู้มาใช้สิทธิ์ 127,832 คน คิดเป็นร้อยละ 78.26 บัตรดี 119,636 ใบ คิดเป็นร้อยละ 93.59 บัตรเสีย 6,916 ใบ คิดเป็นร้อยละ 5.41 บัตรไม่เลือกผู้สมัครผู้ใด จำนวน 1,280 ใบ คิดเป็นร้อยละ 1.00      ทั้งนี้ ผู้ที่ได้รับเลือกให้เป็นสมาชิกสภาผู้แทนราษฎรเชียงใหม่ เขต 8 ทางสำนักงานคณะกรรมการการเลือกตั้งกลางจะประกาศผลอย่างเป็นทางการอีกครั้ง